Доклад за дейността на НЧ „Родина-1927“

с. Пробуда, общ. Търговище

за 2022г.

Целите на читалището са да задоволява потребностите на населението, свързани с развитието и обогатяването на културния живот; социална, образователна и просветителска дейност; запазване и разпространяване на народните обичаи и традиции ; интегриране на подрастващото ромско население ;оформяне на средище за духовен живот в селото и региона.

За постигане на тези цели ,читалището извършва следните дейности :библиотечна , кръжочна и културно-масова дейност **:**

1.Библиотечна дейност:

-поддържане на общодостъпна библиотека и читалня;

-закупуване на нови книги, с цел поддържане интереса у читателите и увеличаването на техния брой;

-абонамент на периодични издания ;

2.Кръжочна дейност:

В кръжок по приложни изкуства, изработваме сувенири като гривни, мартенички , кукли –кукери и кукерски маски. С изработените сувенири и кукерски маски участваме в изложби и конкурси. Провеждат се и редица други местни събития и празници, сред които  е Сирни Заговезни с гонене на злите сили от кукери, като част от техния реквизит е сътворен в кръжока.

В новосъздадения клуб по готварство се разучават стари местни рецепти и се обменя опит между по-възрастните домакини и младите, изпробват се и нови рецепти, с които жените от селото участват в разнообразни кулинарни конкурси и изложби, засега само на регионално ниво.

Всеки четвъртък се провеждат сбирки с жените от селото, на които се изработват картички и мартенички с квилинг техника .

3.Културно-масова дейност:

-организиране чествания на бележити дати;

-празненства, свързани с народните традиции и обичаи;

- подреждане на витрини, свързани с годишнини на български писатели, поети и общественици;

**През 2022г.:**

-Библиотеката на читалището разполага с 5353 тома книги;

-закупени нови книги 34 тома

-абонамент на 4 периодични издания като: вестник „Златна възраст“, списание „Журнал за жената“+ поредиците „Световни бестселъри“ и „Исторически любовни романи“, Кулинарен журнал и детска читанка ;

- посещенията в библиотеката са 543 ,а читателите са 51;предоставени компютърни и интернет услиги-141;

**По-значимите празници и участия през 2022г:**

- 21.01.- "Бабин ден"- празнична седянка с жените от селото

-29.01.- Годишнина от освобождението на гр. Търговище от османско робство -участие в празничното шествие и поднасяне на цветя в гр. Търговище

-14.02 –Празнична седянка по случай Трифон Зарезан

-19.02. Годишнина от обесването на Васил Левски-участие в церемонията по поднасяне на цветя и венци пред паметната плоча в гр. Търговище

-01.03.„Баба Марта бързала, мартенички вързала”- изложба на мартенички ,изработени в кръжока

-03.03. Национален празник на България –участие в празничното шествие и поднасяне на цветя в гр. Търговище

-08.03. Международен ден на жената -седянка с жените от селото

-14.03. Сирни заговезни-общоселски празник в двора на читалището с участието на нашата кукерска група и гост-изпълнителите :Детско-юношенска танцова група към Клуб за народни хора „Дръж се земльо“-гр. Търговище

-01.-10.04. Празници на детската книга и изкуствата за деца(занятия в детския отдел)

-02.06. Годишнина от честването Деня на Ботев и загиналите за свободата на България-поднасяне на цветя пред паметника на Никола Симов –Курото(знаменосеца на Ботевата чета);

-12.06. „Петдесетница” сбор на село Пробуда- общоселски празник с участието на Духов оркестър –гр. Търговище, Детска фолклорна група „ Мисионис“ при 2 СУ „ Проф. Никола Маринов“-гр. Търговище и Формация „ Веселие“ със солист Стела Стоянова;

-11.09.**-** Пети празник на чесъна с кулинарен конкурс на ястия с чесън и открит базар за производители на чесън;

в конкурса участваха 35 участника в четири категории от читалищата в община Търговище и община Попово;

в музикалната програма взеха участие:

ЖфГ „Бухларка“ при НЧ „Развитие- 1906“с . Буховци, Недялка Герова от с. Буховци,

ЖФГ при Общински читалищен съвет гр. Търговище, Кристияна Иванова от с. Паламарца,

Самодеен състав при НЧ „Искра-1893“с.Паламарца, МФГ при НЧ „Възраждане-1924“гр.Попово,оркестър при НЧ „Възраждане-1924“гр.Попово,ЖФГ „Кайнакларски напеви“ при НЧ „Възраждане-1924“гр.Попово и танцова група „Дръж се земльо 2“към Клуб за народни хора „Дръж се земльо “гр. Търговище;

в открития базар за производители на чесън бяха изложили своята продукция двама производителя: сем: Николай и Станислава Шипочки от с. Пробуда и сем.:

Йордан и Роза Аврамови от с . Макариополско, които успяха да продадат над 400 кг чесън. Производителите имаха възможност да се запознаят с г-н Ради Радев от фирма „Агро консулт “гр. Нови Пазар предлагаща KOCУЛTAHТCKИ УCЛУГИ ПO BHEДPЯBAHE HA CЪBPEMEHИ TEXHOЛOГИИ B PACTEHИEBЪДCTBOTO., който закупи чесън от нашите производители ,за да го занесе за изследване в Института по зеленчукови култури „Марица” (ИЗК „Марица”) в гр. Пловдив. ИЗК „Марица” извършва научни изследвания, приложна, обслужваща и спомагателна дейност в областта на селекционната и сортоподдържащата дейност и технологиите за отглеждане на зеленчуковите култури. Съобразно изследователската си насоченост ИЗК е структуриран в две направления:

**Селекция :**Приложение на конвенционалните и биотехнологични методи за създаване на нови сортове и хибриди зеленчукови култури с добри стопански качества; с добри химико-технологични качества, подходящи за прясна консумация и приготвяне на функционални храни, устойчиви на биотични и абиотични фактори.

**Технологии в зеленчукопроизводството**

Усъвършенстване на системите за интегрирано и биологично производство, осигуряващи устойчиво и конкурентно развитие на зеленчукопроизводството

**Продукция и услуги, които се предлагат**

Сортове основни зеленчукови култури и технологии за отглеждането им.  
Автентични зеленчукови семена; лицензи за семепроизводство.  
Анализи на почви, води, растителен материал и издаване на препоръки за торене, диагностика на болести и неприятели и средства за защита на растенията.

Запознавам ви така подробно с тази информация , защото е голяма възможност за нашите производители да се сдобият с лиценз за сорта чесън ,който използват за посадъчен материал и да го получат в обеззаразен вид.

-22.09. Годишнина от обявяването на Независимостта на България-поднасяне на цветя и участие в празничното шествие в гр. Търговище;

**Участия в конкурси и празници, организирани от други читалища :**

Vll Фестивал за изкуство, занаяти и фолклор „ Коледна приказка”- онлайн издание-(04 декември 2021 г. - 08 януари 2022 г.), част от цикъла Фестивали "Разпилени бисери" ; Национален конкурс за изработка на мартеница „ Червено-бели вдъхновения“, организиран от НЧ „Пробуда-1896“ гр. Суворово, обл. Варна; Онлайн конкурс „Празник на виното и любовта 2022г.“,организиран от НЧ“ Будител -1927“с.Баячево;Конкурс „Куклата на баба“, организиран от НЧ „Светлина-1927“с.Давидово;Първи конкурс „Ръчно изработена картичка за 8- ми март“, организиран от НЧ „Димитър Иванов Полянов-1870“с.Гарван,общ. Ситово, обл. Силистра; Онлайн конкурс за снимка на автентична народна носия „От раклата на баба“, организиран от НЧ“Развитие-1926“с.Стража;Кулинарен фолклорен празник на охлюва“ Охльо- Бохльо, покажи си рогцата…“, организиран от НЧ“ Йордан Миндов-1892“с.Алваново;Първи празник на малината Паламарца 2022г“в конкурса за най-оригинален етикет за сладко от малини и кулинарния конкурс „С аромат на малини“, организиран от НЧ „Искра-1893“с.Паламарца,общ.Попово; Пети празник на чесъна в кулинарния конкурс за ястия с чесън с. Пробуда; Празник на мекицата с щанд със сувенири ,организиран от НЧ „Развитие -1906“ с. Буховци; Празник на дърпаната баница в конкурс „Баницата- вкусното изкушение“, организиран от НЧ „Минчо Иванов-1912“с. Макариополско; Празник на тиквата 2022в конкурса за най-атрактивно украсена тиква, организиран от НЧ „ Съединение-1905“с. Кочово, общ. В. Преслав; 9-ти Музикален виртуален фестивал “Празник на кратуната в Гостилица“, организиран от НЧ „Христо Ботев-1894“ с. Гостилица, област Габрово;

**Награди от изявите**: **Първо място и медал** за коледна картичка от Vll Фестивал за изкуство, занаяти и фолклор „ Коледна приказка”- онлайн издание-(04 декември 2021 г. - 08 януари 2022 г.);**Първо място и медал** за сувенири от Vll Фестивал за изкуство, занаяти и фолклор „ Коледна приказка”- онлайн издание; **Второ място и плакет** в категория: картичка в Национален конкурс за изработка на мартеница „ Червено-бели вдъхновения“, организиран от НЧ „Пробуда-1896“ гр. Суворово, обл. Варна ;**Второ място и сувенир** от конкурса за сувенири в Кулинарен фолклорен празник на охлюва“ Охльо- Бохльо, покажи си рогцата…“, организиран от НЧ“ Йордан Миндов-1892“с.Алваново;**Второ място и купа** от международния арт фестивал AEGEAN MAGIC- CIRCLE “APPLIED ARTS ”category “ARTS”КУШАДАСЪ,ТУРЦИЯ; **Първо място и купа** от международния арт фестивал CIRCLE “APPLIED ARTS ”category “ARTS”,CHIANCIANO TERME,ITALY;**Специална награда** за Анета Кирчева и **Първо място и предметна награда** за Весела Янева от конкурса „Баницата- вкусното изкушение“, организиран от НЧ „Минчо Иванов-1912“с. Макариополско ;Второ място и предметна награда от кулинарния конкурс „С аромат на малини“, организиран от НЧ „Искра-1893“с.Паламарца,общ.Попово;**Първо място и предметна награда** за Стефка Велчева в категория Топли предястия ,**Две втори места и предметни награди** за Весела Янева в категория Студени предястия и категория Тестени изделия с чесън и **Трето място и предметна награда** за Янко Стефанов от кулинарния конкурс за ястия с чесън на Пети празник на чесъна; **Отличен** с предметна награда в раздел „Приложно изкуство“ в 9-ти Музикален виртуален фестивал “Празник на кратуната в Гостилица“, организиран от НЧ „Христо Ботев-1894“ с. Гостилица, област .Габрово; **Трето място, купа и предметна награда**  в раздел „Весел майсторлък “от Седми фестивал на хумора „Който се смее , не старее“, организиран от НЧ „Искра-1893“с.Паламарца,общ.Попово;

**Участия в прегледи на художествената самодейност, фестивали, конкурси и др.**:

* **национални-**Седми фестивал на хумора „Който се смее , не старее“, организиран от НЧ „Искра-1893“с.Паламарца,общ.Попово в конкурс „Весел карнавал“

**общински**- Фестивал „Незабравимите игри от раклата на баба“ организиран от НЧ„ Христо Ботев-1910“с.Голямо Соколово;

Коледно тържество с посрещане на Дядо Коледа в с. Пробуда;

Коледно тържество с посрещане на Дядо Коледа, организирано от НЧ „Пробуда-1926“ в кв. Бряг;

Коледно тържество с посрещане на Дядо Коледа ,организирано от НЧ „Развитие-1906“ с. Буховци

**Партньорства** с Комплекс за здравно-социални услуги гр. Търговище (КЗСУ) по проект С грижа за теб“ на Община Търговище-бяха обхванати десет семейства в неравностойно положение и подпомогнати с детски дрехи, обувки, детски колички и легла, памперси , детска козметика за хигиена ;

с ФДРС -гр. София по проект “Изграждане на капацитет за разширяване на пространствата за ранно учене“-осигурени плодове и канцеларски материали за децата, посещаващи детския отдел на читалището;

с Клуб на НСО-Търговище по проект „Борса на проекти и идеи“;

със Сдружение „Диабет-Търговище“ по програма „Здравословно хранене -2022г.“ –раздадени пакети със здравословни храни на 4 члена на сдружението от нашето село;

У**частия на секретаря в обучения за повишаване на квалификацията, работни срещи, дискусии и др. форми за развитие на капацитета на служителите :**

Обучение за ментори по програма „Медийна грамотност онлайн учене през целия живот“, организирано от Коалиция за медийна грамотност-гр. София; Обучение по проект „Борса на проекти и идеи“, организирано от Фондация „Лале‘ -гр. София и Клуб на НСО-гр. Търговище; 3бр . Workshop на теми: „Къща“, „Семейство“ и „Превозни средства“, организирани от Клуб на НСО –гр. Търговище ;двудневно обучение по проект „ Модел за устойчиво дарителство“ на тема „Как да привличаме средства от бизнеса“, организирано от Клуб на НСО –Търговище с подкрепата на Платформа „Агора“ и Фондация „Лале“ гр. София; 11 работни срещи с други читалищни секретари от община Търговище, организирани от Общински читалищен съвет-Търговище; 2 обсъждания на общински фонд „Местни инициативи “в община Търговище ;

Благодаря за вниманието!